### | | | | --- | --- | | | | | --- | | **Byråd** 24. marts 2020 Sagsnr. 710-2020-5051 Dok.nr. 710-2020-110350 Sagsbehandler DPJBOJ | | 39.                 Lånoptagelse i henhold til låneramme 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lånebekendtgørelsen |

###

**SAGENS INDHOLD**

Byrådet skal i denne sag tage stilling til lånoptagelse
vedrørende 2019. I Budget 2019-22 er der for 2019 indarbejdet lånoptagelse på
jordforsyningsområdet på 4,3 mio. kr.

Lånerammen er et udtryk for kommunens mulighed for
lånoptagelse, og den opgøres som summen af de udgifter, der er afholdt på
udgiftsområder, der giver låneadgang i budgetåret.

Der kan lånes op til 85 % af udgifterne til arealerhvervelse
af bebygget eller ubebygget landbrugsjord, frugtplantage, gartneri og
planteskole samt til ubebyggede arealer. Den budgetterede lånoptagelse inden
for jordforsyningsområdet udgør 4,3 mio. kr. Lånerammen på
jordforsyningsområdet kan dog opgøres til 11,1 mio. kr., som primært skyldes køb
af ejendomme i 2018 med låneadgang, som blev udskudt til 2019.

Kommunerne har på det skattefinansierede område primært
låneadgang til energibesparende foranstaltninger og indefrysning af
ejendomsskatter. Job og Økonomi har opgjort denne del af lånerammen til 11,0
mio. kr. for 2019.

Favrskov Affald A/S søger om en kommunegaranti for et lån på
5,9 mio. kr., jf. særskilt sag på samme dagsorden. Tanja Thorsen skal modregnes
i kommunens låneramme.

Lånerammen udgør herefter netto 5,1 mio. kr. på det
skattefinansierede område. Der er ikke indarbejdet lånoptagelse til
finansiering af udgifter til det skattefinansierede område i budget 2019.

**ØKONOMI**

Job og Økonomi indstiller, at der hjemtages lån på
jordforsyningsområdet på 11,1 mio. kr. Lånet foreslås, at være variabelt
forrentet og indfries i takt med, at den jord, som lånet er relateret til,
bliver solgt. Med et variabelt forrentet lån er der ingen kursrisiko ved
indfrielse af lånet til de aftalte terminer.

Den ledige låneramme på det skattefinansierede område på 5,1
mio. kr. kan i stedet anvendes til at frigive tidligere deponerede beløb
således, at de deponerede beløb tilbageføres til kommunens kassebeholdning. Der
er pr. 31. december 2019 deponeret et beløb på 5,0 mio. kr., som frigives over
25 år med 1/25 årligt.

Såfremt lånerammen for 2019 på det skattefinansierede område
anvendes til at frigive deponerede beløb, overføres der 5,0 mio. kr. til
kommunens kassebeholdning. Job og Økonomi anbefaler, at deponerede beløb på 5,0
mio. kr. frigives.

**INDSTILLING**

Direktøren
for Job og Økonomi indstiller til Byrådet:

1.     At der
optages lån til jordforsyningsområdet ved at optage et 25-årigt lån på 11,1
mio. kr. med variabel rente i KommuneKredit.

2.     At
anlægsbevilling på 11,1 mio. kr. med tilhørende rådighedsbeløb til
lånoptagelsen godkendes. Rådighedsbeløbet finansieres delvist af et
rådighedsbeløb på 4,3 mio.kr. afsat i 2019 der overføres til 2020 og delvist af
et tillæg til rådighedsbeløb på 6,8 mio. kr., som finansieres af
kassebeholdningen.

3.     At ledig
låneramme på det skattefinansierede område på 5,1 mio. kr. anvendes til at
frigive et tidligere deponeret beløb på 5,0 mio. kr.

**BESLUTNING**

***Økonomiudvalget, 17. marts 2020:***

Fraværende:Ingen

Indstilles godkendt.